CELEX: C2007/183/02
Language: et
Date: 2007-08-04 00:00:00
Title: Kohtuasi C-6/05: Euroopa Kohtu (esimene koda) 14. juuni 2007 . aasta otsus (Symvoulio tis Epikrateias eelotsusetaotlus — Kreeka) — Medipac-Kazantzidis AE versus Venizeleio-Pananeio (PE.S.Y. KRITIS) (Kaupade vaba liikumine — Direktiiv 93/42/EMÜ — CE-märgisega meditsiiniseadmete haiglapoolne hankimine — Kaitsemeetmed — Asjade riigihankelepingud — Leping, mille maksumus ei ulatu direktiivi 93/36/EMÜ kohaldamiseks vajaliku piirmäärani — Võrdse kohtlemise põhimõte ja läbipaistvuse tagamise kohustus)

4.8.2007   
            
            
               ET
            
            
               Euroopa Liidu Teataja
            
            
               C 183/2
            
         Euroopa Kohtu (esimene koda) 14. juuni 2007. aasta otsus (Symvoulio tis Epikrateias eelotsusetaotlus — Kreeka) — Medipac-Kazantzidis AE versus Venizeleio-Pananeio (PE.S.Y. KRITIS)
   (Kohtuasi C-6/05) (1)
   
   (Kaupade vaba liikumine - Direktiiv 93/42/EMÜ - CE-märgisega meditsiiniseadmete haiglapoolne hankimine - Kaitsemeetmed - Asjade riigihankelepingud - Leping, mille maksumus ei ulatu direktiivi 93/36/EMÜ kohaldamiseks vajaliku piirmäärani - Võrdse kohtlemise põhimõte ja läbipaistvuse tagamise kohustus)
   (2007/C 183/02)
   Kohtumenetluse keel: kreeka
   Eelotsusetaotluse esitanud kohus
   Symvoulio tis Epikrateias
   Põhikohtuasja pooled
   
      Hageja: Medipac-Kazantzidis AE
   
      Kostja: Venizeleio-Pananeio (PE.S.Y. KRITIS)
   Kohtuasja ese
   Eelotsusetaotlus — Symvoulio tis Epikrateias — Nõukogu 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord (EÜT L 199, lk 1) ja nõukogu 14. juuni 1993. aasta direktiivi 93/42/EMÜ meditsiiniseadmete kohta (EÜT L 169, lk 1) tõlgendamine — CE-märgisega märgistatud toodete pakkumuse tagasilükkamine — Nimetatud toodete kvaliteedipuudused rahvatervise ja nende ettenähtud erilise kasutusotstarbe seisukohast — Haiglale meditsiinitehniliste toodete hanke menetlus
   Resolutiivosa
   
               1.
            
            
               Võrdse kohtlemise põhimõtte ja läbipaistvuse tagamise kohustusega on vastuolus, kui tellija, kes on välja kuulutanud meditsiiniseadmete riigihanke ning täpsustanud, et seadmed peavad vastama Euroopa farmakopöa nõuetele ja olema varustatud CE-märgisega, lükkab pakutud materjalid tagasi — otse ja väljaspool nõukogu 14. juuni 1993. aasta direktiivi 93/42/EMÜ meditsiiniseadmete kohta, muudetud Euroopa Parlamendi ja nõukogu 29. septembri 2003. aasta määrusega (EÜ) nr 1882/2003, artiklites 8 ja 18 nähtud kaitsemenetlust — rahvatervise kaitsega seonduvatel põhjustel, kuigi need seadmed vastavad nõutud tehnilistele tingimustele.
            
         
               2.
            
            
               Tellija, kes pöördus siseriikliku pädeva asutuse poole, et algatada CE-märgisega varustatud meditsiiniseadmete suhtes direktiivi 93/42, muudetud määrusega nr 1882/2003, artiklites 8 ja 18 ette nähtud kaitsemenetlus, peab peatama hankemenetluse kuni kaitsemenetluse lõppemiseni ning selle kaitsemenetluse tulemus on talle siduv. Kui kaitsemenetlusega kaasneb viivitus, mis võib kahjustada avaliku haigla tegevust ja seega ka rahvatervist, on tellijal õigus võtta proportsionaalsuse põhimõtet järgides kõik vajalikud ajutised meetmed, mis võimaldavad tal hankida haigla tegevuseks vajalikud materjalid.
            
         
      (1)  ELT C 69, 19.3.2005.